Държавен вестник, бр. 26, 2011 г., стр. 9

БРОЙ  26	
Д Ъ Р Ж А В Е Н  В Е С Т Н И К 	
СТР.  9  
1. физически и юридически лица, регистри­
рани по реда на Търговския закон;
2. структури на централната администра­
ция на изпълнителната власт, ръководени от 
министри, Държавна агенция „Национална 
сигурност“, Националната разузнавателна 
служба и Националната служба за охрана.
Чл. 6. (1) Лицата по чл. 5, т. 1 могат да 
извършват износ и/или внос на продукти, 
свързани с отбраната, след получаване на 
лиценз, издаден от Междуведомствения съвет 
по отбранителна индустрия и сигурност на 
доставките към Министерския съвет, нари­
чан по-нататък „Междуведомствения съвет“, 
и разрешение за износ или внос, издадено от 
Междуведомствената комисия за експортен 
контрол и неразпространение на оръжията за 
масово унищожение при министъра на ико­
номиката, енергетиката и туризма, наричана 
по-нататък „Междуведомствената комисия“.
(2) Лицата по чл. 5, т. 2 могат да извърш­
ват износ и/или внос на продукти, свързани 
с отбраната, без лиценз по ал. 1 след реги­
стриране на вноса и/или износа от министъра 
на икономиката, енергетиката и туризма или 
от оправомощени от него длъжностни лица.
(3) Лицата по чл. 5, т. 1 могат да извършват 
трансфер на продукти, свързани с отбраната, 
от територията на Република България за 
територията на друга държава членка след 
получаване на удостоверение за регистрация 
за трансфер, издадено от Междуведомствения 
съвет, и генерално, глобално или индивиду­
ално разрешение за трансфер, издадено от 
Междуведомствената комисия. 
(4) Лицата по чл. 5, т. 1 могат да извърш­
ват трансфер от територията на Република 
България за територията на друга държава 
членка на продукти, свързани с отбраната, след 
получаване на удостоверение за регистрация 
за трансфер, издадено от Междуведомствения 
съвет, и след регистриране на трансфера от 
министъра на икономиката, енергетиката и 
туризма или от оправомощени от него длъж­
ностни лица, когато:
1. получателят е правителствена органи­
зация в държава членка;
2. трансферът се осъществява в рамките на 
структури на Европейския съюз, на НАТО, на 
Международната агенция за атомна енергия 
или на други междуправителствени органи­
зации с цел изпълнение на техните задачи.
(5) Разпоредбите на ал. 4 се прилагат, при 
условие че трансферът:
1. се осъществява при условия, които не 
засягат обществения ред и сигурност;
2. не е в противоречие с международните 
ангажименти, поети от Република България.
(6) Лицата по чл. 5, т. 2 могат да доставят 
продукти, свързани с отбраната, от територи­
ята на Република България до територията на 
приемащата държава членка след регистриране 
на трансфера от министъра на икономиката, 
енергетиката и туризма или от оправомощени 
от него длъжностни лица. 
(7) Лицата по чл. 5, т. 2 могат да получават 
продукти, свързани с отбраната, от терито­
рията на държавата членка по произход след 
деклариране на трансфера в Министерството 
на икономиката, енергетиката и туризма по 
ред, определен с правилника за прилагане 
на закона.
(8) Лицата по чл. 5, т. 1 могат да получават 
продукти, свързани с отбраната, посочени в 
генерално разрешение за трансфер, издадено и 
публикувано от държавата членка по произход, 
след получаване на сертификат за получател, 
издаден от Междуведомствения съвет, и след 
деклариране на трансфера в Министерството 
на икономиката, енергетиката и туризма по 
ред, определен с правилника за прилагане 
на закона.
(9) Лицата по чл. 5, т. 1 могат да получат 
продукти, свързани с отбраната, от достав­
чик, който има издадено индивидуално или 
глобално разрешение за трансфер от държа­
вата членка по произход, след регистриране 
на трансфера от министъра на икономиката, 
енергетиката и туризма или от оправомощени 
от него длъжностни лица по ред, определен с 
правилника за прилагане на закона.
Чл. 7. Транспортиране на продукти, свър­
зани с отбраната, от територията на една 
трета държава за територията на друга трета 
държава без влизане на територията на Репу­
блика България могат за извършват лицата 
по чл. 5, т. 1 въз основа на лиценз, издаден 
от Междуведомствения съвет.
Чл. 8. (1) Не се изисква разрешение за пре­
минаване на продукти, свързани с отбраната, 
през територията на Република България, 
когато държавата на доставчика е издала 
разрешение за трансфера или държавата на 
доставчика не изисква издаването на разре­
шение за трансфера. 
(2) Не се изисква разрешение за влиза­
нето на продукти, свързани с отбраната, на 
територията на Република България, когато 
получателят е лице по чл. 5 и държавата на 
доставчика е издала разрешение за трансфе­
ра или държавата на доставчика не изисква 
издаването на разрешение за трансфера.
(3) Превоз на продукти, свързани с отбра­
ната, през територията на Република Бълга­
рия, които се изнасят или внасят от държава 
членка, различна от Република България, 
съответно за и от трета държава, се извършва 
въз основа на разрешение, издадено от Меж­
дуведомствената комисия. 
Чл. 9. Транзит на продукти, свързани с 
отбраната, се извършва въз основа на раз­
решение, издадено от Междуведомствената 
комисия.